**Gyöngyösi Berze Nagy János Gimnázium**

**Berze hírmondó**



**2018. 02. 12.**

3200 Gyöngyös, Kossuth u. 33.

06 37 505 265

titkarsag@berze.hu

www.berze.hu

Tartalomjegyzék

Tartalomjegyzék

[Hírek 3](#_Toc506268381)

[Jelenlegi hét 3](#_Toc506268382)

[Múlt heti emlékeztető 3](#_Toc506268383)

[Jövő heti előzetes 4](#_Toc506268384)

[Jövő havi előzetes 4](#_Toc506268385)

[Versenyeredmények 5](#_Toc506268386)

[Aranyhíd Online 5](#_Toc506268387)

[Volt Berzésekről 6](#_Toc506268388)

[Ábrahám Zsolt 6](#_Toc506268389)

[Rendezvények 7](#_Toc506268390)

[Berze-bál 7](#_Toc506268391)

[2. Berze NÉPnap – pályaorientációs nap 8](#_Toc506268392)

[BME nyelvvizsga 8](#_Toc506268393)

[Tanulmányi élet 10](#_Toc506268394)

[Berze Természettudományos Önképző Kör 10](#_Toc506268395)

[Erasmus+ 11](#_Toc506268396)

[Minősített Tehetséggondozó Műhely (MTM) 11](#_Toc506268397)

[Házi bajnokság 12](#_Toc506268398)

[Pályázatok / versenyfelhívások 13](#_Toc506268399)

[Megjelenések 14](#_Toc506268400)

# Hírek

## Jelenlegi hét

* Megnyílt az érettségi rendszere. Aki szeretne érettségizni, avagy előrehozott érettségit tenni idegen nyelvből és / vagy informatikából, az 2018.02.15-én, csütörtökön 16:00 óráig adhatja le jelentkezését az igazgatóhelyettesi irodában. Jelentkezni a lyukas óráitokban, illetve minden nap 14:00-16:00 óra között lehet (szünetekben nem) személyi igazolvánnyal, és az osztályozó vizsga jelentkezési lapjával. (Ez a lap a titkárságról szerezhető be.
* 2018. 02. 12-16-ig iskolai sítábor lesz Semmeringben.
* 2018. 02. 13-án, kedden Mikola Sándor fizikaverseny 1. fordulója kerül megrendezésre a 101. teremben.
* 2018. 02. 14-én, szerdán
  + a nagyszünetben a könyvtárba várja Igazgató úr azokat a diákokat és felkészítő tanáraikat, akik országos versenyeken szerepeltek és ott eredményesen szerepeltek.
  + 14:00 órakor lesz az Eötvös szónokverseny a 207. teremben.
* 2018. 02. 15-én, csütörtökön
  + 09:40-től DÖK gyűlés lesz a könyvtárban. Várjuk az osztályok képviselőit a kérdéseikkel, felvetéseikkel és meglátásaikkal.
  + 15:00 órakor a rajzteremben, Ábrahám Erika költővel beszélgetés lesz az irodalomról. Fiatal tehetséges írók felkarolása, motiválása, pályaorientációs
* 2018. 02. 17-én, szombaton, BME próbanyelvvizsgát rendezünk angol és német nyelvből B2 és C1 szinten. A komplex próbavizsga ára 3000 Ft, melyet csütörtökig kérünk befizetni. Bővebb felvilágosítást a szaktanáraitoktól kérhettek.
* A Szülői munkaközösség még ezen a héten várja a kitöltött kérdőíveket.

## Múlt heti emlékeztető

* 2018. 02. 06-án, kedden Öveges József fizikaverseny volt.
* 2018. 02. 07-én, szerdán
  + 17:00 órakor SzMK gyűlés volt a 10-es teremben.
  + 17:00 órakor szülői értekezlet volt az 5. osztálynak (202. terem) és 6. osztálynak (204. terem).
* 2018. 02. 08-án, csütörtökön
  + a 11. évfolyam egy népegészségügyi felmérésen vett részt.
  + Arany Dániel matematikaverseny 2. fordulója volt a 7. teremben.
* 2018. 02. 09-én, pénteken Bendegúz Akadémiai nyelvészverseny volt a 7. teremben.
* 2018. 02. 10-én, szombaton került megrendezésre a 13. alkalommal a Berze-bál. Köszönjük mindenkinek a megjelenést, a támogatást. Reméljük mindenki jól érezte magát.

## Jövő heti előzetes

* 2018. 02. 20-án, kedden 13:00 órától hangverseny lesz a diákoknak.
* 2018. 02. 21-én, szerdán megemlékezés lesz a kommunizmus áldozatairól.
* 2018. 02. 22-én, csütörtökön
  + a Magyar Parasport Napja, Lélekmozgató c. programjához iskolánk is csatlakozik.
  + a kisgimnazisták farsangi bálja lesz délután a DÖK szervezésében.

## Jövő havi előzetes

* 2018. 03. 06-08. szóbeli felvételi a kisgimnazistáknak
* 2018. 03. 26-án, hétfőn lesz a 2. Berze NÉPnap, amikor pályaorientációs előadásokat tartunk a diákoknak.
* 2018. 03. 27-én, kedden a diáknaphoz tartozó kampánynap lesz az iskolában.
* 2018. 03. 28-án, szerdán diáknapi rendezvény lesz.
* 2018. 03. 29-04. 03. között tavaszi szünet lesz.

# Versenyeredmények

Az elért versenyeredmények szintén a honlapunkon is közzé van téve, a versenyeredmények menüpontban.

## Aranyhíd Online

Nemzetközi Tehetségverseny 2018

Kéjük, hogy ide kattintva (<http://jatek.aranyhidfesztival.hu/produkcio/38>) szavazzanak a Gyöngyösi Berze Nagy János Gimnázium diákjainak előadására! Metallica – Nothing else Matters

# Volt Berzésekről

Híradás egy-egy volt diákunk életútjáról.

## Ábrahám Zsolt

A cég, amelynél dolgozik ([www.case-solvers.com](http://www.case-solvers.com/)) pályaorientációval és ehhez kapcsolódó tréningekkel is foglalkozik. ([www.holtanuljaktovabb.hu](http://www.holtanuljaktovabb.hu/)).

Aktuális a továbbtanulás miatt is. Előadó lesz 2018. 03. 26-án, hétfőn, a 2. Berze NÉPnapon is.

# Rendezvények

## Berze-bál

2018. 02. 10-én, szombaton lezajlott a 13. Berze-bál. Köszönjük mindenkinek, hogy valamilyen formában támogatta a rendezvényt, amelynek bevételével mind az iskolát és főleg a benne tanuló diákokat támogatta!



## 2. Berze NÉPnap – pályaorientációs nap

2018. 03. 26-án, hétfőn szeretnénk folytatni azt a kezdeményezést, amelyet a nyáron indítottunk útjára első alkalommal. Azaz, hogy a mindenkori berzéseket összegyűjtve, példát mutathassunk a jelenleg itt tanulóknak.

Erre a napra várunk minden olyan volt diákunkat, akik szívesen szánnak ránk, a volt iskolájukra és jelenlegi iskolás társaikra egy kis időt. Elmesélhetnék, hogy miként élték meg gimnazista éveiket, hová mentek továbbtanulni, hol dolgoztak, dolgoznak jelenleg, s hogy az élet merre vitte őket.

Ezen a napon előadásokat, bemutatókat lehet tartani minden szak, munka tekintetében.

Várjuk tehát a jelentkezőket, akik szívesen mutatnák be iskolájukat, munkahelyüket, vagy csak mesélnének magukról. Emellett minden tanácsot is szívesen veszünk!

Jelentkezni lehet: Gyurkó Péternél az alábbi elérhetőségeken: [gyurkop.berze@gmail.com](mailto:gyurkop.berze@gmail.com), 06 20 360 2526, avagy a [www.berze.hu](http://www.berze.hu)-n.

## BME nyelvvizsga

2018. 02. 17. próbanyelvvizsga

2018. 04. 14. nyelvvizsga

2018. 08. nyelvvizsga tanfolyam

2018. 08. 24. nyelvvizsga

2018. 10. 27. nyelvvizsga

További részletek a [www.berze.hu](http://www.berze.hu) honlapon, a BME nyelvvizsga menüpontban találhatók.

# Tanulmányi élet

## Berze Természettudományos Önképző Kör

|  |  |  |
| --- | --- | --- |
| **Előadó** | **Előadás címe** | **Időpont, helyszín** |
|  | Sakkverseny | 2018. 01. 26. péntek: 14:30 Kiss Lajos terem |
| Benchea Márton, Varga Márton 8. A osztályos tanulók | Az Univerzum lehetséges végállapotai | 2018. 01. 19. péntek: 15:00 Kiss Lajos terem |
| Kupás Vendel Péter 12. A vezetésével | Novemberi és decemberi KÖMAL feladatok megoldása matematikából | 2018. 01. 12. péntek: 15:00 Kiss Lajos terem |
| Dr. Csizmadia Elek  fizikus  *(többek között az I. magyar műhold, a MASAT-1 forgás-gátló rendszerének megalkotója)* | Mezítláb a csillagokig | 2018. 01. 05. péntek 15:00 Kiss Lajos terem |
| Kiss Márton *volt Berzés, építészmérnök, Graphisoft* | Építészet, technológia, emberek | 2017. 12. 15. péntek 15:00 Kiss Lajos terem |
| Nagy Eszter, Tőzsér Eszter  *volt Berzések, egyetemi hallgatók, BME GPK* | Mérnöknőké a jövő | 2017. 12. 08. péntek 15:00 Kiss Lajos terem |
| Bagdiné Nagy Edit  *gyógypedagógus, tehetségfejlesztő tanár, neurofeedback terapeuta* | Viselkedészavarok | 2017. 11. 24. péntek 14:15 Kiss Lajos terem |
| Kupás Vendel Péter *12. A vezetésével* | Szeptemberi és októberi KÖMAL feladatok megoldása matematikából | 2017. 11. 17. péntek 15:00 Kiss Lajos terem |
| Kiss Gergely  *villamosmérnök, volt Berzés*  *Senior Manager, Arm Hungary* | Pályaorientáció-miért legyek mérnök? | 2017. 11. 10. péntek 15:00 Kiss Lajos terem |
| Dr. Juhász Attila *volt Berzés, csillagász, University of Cambridge Institute of Astronomy* | Óriástávcsövekkel és számítógépes szimulációkkal újszülött bolygók nyomában (online kapcsolat) | 2017. 10. 06. péntek 15:00 Kiss Lajos terem |
| Barta Gergő *volt Berzés, data scientist -adatbányász* | Mi újság az adatbányában? | 2017. 09. 29. péntek 15:00 Kiss Lajos terem |
| Csörgő Kata, Csörgő Terka *Berze Nagy János Gimnázium, 11.A* | Elmebetegségek | 2017. 09. 22. péntek 15:00 Kiss Lajos terem |
| Kupás Vendel Péter *Berze Nagy János Gimnázium, 12.A* | A Fibonacci számok | 2017. 09. 15. péntek 15:00 Kiss Lajos terem |

További információk: <https://sites.google.com/site/berzetok/>

## Erasmus+

Nations' Puzzle, avagy hogyan írjunk nyertes pályázatot?

A Tempus Közalapítvány szervezésében 2018. január 25-n, Miskolcon megrendezésre került az Erasmus+ Iskolai, óvodai partnerségeket célzó pályázatíró szeminárium, melynek legfőbb célja az volt, hogy gyakorlati ismeretekkel segítse a pályázókat a pályázati anyag kidolgozásában, s hogy minden résztvevő átfogó képet kapjon az Erasmus+ Iskolai, óvodai partnerségek pályázattípusról.

A pályázat megírásával kapcsolatos előadás megtartására a Tempus Közalapítvány a Gyöngyösi Berze Nagy János Gimnázium menedzsmentjét kérte fel, hiszen a gimnázium által benyújtott Nations' Puzzle című pályázat a kapható 100 pontból 98 pontot kapott mind a relevancia, munkaterv, partnerség összetétele, valamint hatás és disszemináció tekintetében.

A pályázat írója, Ombódiné Madai Judit és a pályázat koordinátora, Nagy Noémi tanárnők szívesen tettek eleget a felkérésnek és a szemináriumi visszajelzések alapján rendkívül hasznos és érdekes előadást tartottak egy nyertes pályázat előkészítésével, megírásával és lebonyolításával kapcsolatban.

A projekt blogja innen érhető el: <http://erasmusonline.blogspot.hu>

## Minősített Tehetséggondozó Műhely (MTM)

2018 első hónapjaiban négy akkreditált pedagógus-továbbképzés szervezését tervezzük az MTM-ek pedagógusai részére:

* „**A tehetség felismerése és gondozása az iskolában”;**
* „**Utak és lehetőségek tehetségmentorok számára**. Tehetségmentor képzés tehetséggondozó szakemberek részére”;
* „**A természet, a szabadtéri tevékenységek (outdoor education)** **és a komplex tanulásszervezési formák fontossága és lehetőségei a tehetséggondozásban”;**
* „**Tehetségbarát tanítási módszerek”.**

Részletekért, jelentkezés végett, keresse Gyurkó Pétert MTM irodavezetőt az alábbi elérhetőségeken (+36 20 360 2526, [gyurkop.berze@gmail.com](mailto:gyurkop.berze@gmail.com)) vagy személyesen a Berzében.

## Házi bajnokság

## Pályázatok / versenyfelhívások

Minden versenykiírás megtalálható a honlapunkon ([www.berze.hu](http://www.berze.hu)) a versenykiírások menüpontban.

* A korábbi évekhez hasonlóan az idei évben is megrendezésre kerül a Samsung Tanulmányi Verseny, melynek célja a fiatal tehetségek felkutatása, megmérettetése és támogatása. Célcsoportunk a végzős, 12. évfolyamos, matematikából tehetséges diákok, de nem szeretnénk kizárni az alsóbb éves tehetségeket sem. A verseny két fordulóból áll. Az elsőre február 21 és 23. között, a második fordulóra pedig március elején kerül sor. A verseny matematika tantárgyból összeállított feladatsort tartalmaz. Felkészülni kombinatorika, valószínűség számítás, algebra, trigonometria, geometria, koordináta geometria (függvények) és halmazok témakörökből érdemes, a feladatok is ilyen területekről lesznek összeállítva.
* A korábbi évekhez hasonlóan az idei évben is megrendezésre kerül a Samsung Tanulmányi Verseny, melynek célja a fiatal tehetségek felkutatása, megmérettetése és támogatása. Célcsoportunk a végzős, 12. évfolyamos, fizikából tehetséges diákok, de nem szeretnénk kizárni az alsóbb éves tehetségeket sem. A verseny két fordulóból áll. Az elsőre február 21. és 23. között, a második fordulóra pedig március elején kerül sor. A verseny fizika tantárgyból összeállított feladatsort tartalmaz. Felkészülni mechanika, hőtan, elektromágnesesség valamint optika témakörökből érdemes, a feladatok is ilyen területekről lesznek összeállítva. Az idei évben a korábbiaktól eltérően a szaktanárok segítségét szeretnénk kérni a feladatlapok összeállításában, mellyel az a célunk, hogy a verseny feladatait még inkább összhangba hozzuk a tantervben megköveteltekkel.
* A Felvidékről kitelepített magyarok április 12-i emléknapja alkalmából. A Rákóczi Szövetség pályázatot hirdet Kárpát-medencei középiskolások és egyetemisták számára a Felvidékről kitelepített magyarok április 12-i emléknapja alkalmából, azzal a céllal, hogy minél több fiatal kerülhessen közelebbi kapcsolatba – önálló alkotó- vagy kutatómunkával – a Beneš-dekrétumok következtében a Csehszlovák Köztársaságból kizárt, Magyarországra telepített több mint százezer magyar ember sorsával. Az emléknap méltó dátuma április 12-e, mivel 1947. április 12-én indult az első transzport Magyarország felé.

Részletes versenyfelhívások a faliújságon és a [www.berze.hu](http://www.berze.hu) oldalon találhatók.

# Megjelenések

* Újabb tehetséges „Öreg”diák a Berzéből: A divattervezés világában remekel Kecskés Kinga

<http://kekesonline.hu/2018/01/28/ujabb-tehetseges-oregdiak-berzebol-divattervezes-vilagaban-remekel-kecskes-kinga/>

* Y csoport: Egy volt berzés a színpadon

<http://kekesonline.hu/2018/01/20/y-csoport-egy-volt-berzes-szinpadon-2/>

* Szárnyalnak a berzés színjátszósok

<http://kekesonline.hu/2018/01/22/szarnyalnak-berzes-szinjatszosok/>

Köszönet a megjelenésekért!

Impresszum

Ez a hírlevél a Gyöngyösi Berze Nagy János Gimnázium információközlő elektronikus újsága.

Szerkesztette, kiadta: Gyurkó Péter

3200 Gyöngyös, Kossuth u. 33.

06 37 505 265

titkarsag@berze.hu

www.berze.hu